“S&P” เปิด 7 มาตรการคุมเข้มร้านอาหาร เน้นสะอาด-ลดสัมผัส เพิ่มความมั่นใจลูกค้า
“S&P” เปิด 7 มาตรการคุมเข้มร้านอาหาร เน้นสะอาด-ลดสัมผัส เพิ่มความมั่นใจลูกค้า
29 พ.ค. 2563

บริษัท เอส แอนด์ พี ซินดิเคท จำกัด (มหาชน) ประกาศแผนมาตรการเปิดร้านอาหาร “เอส แอนด์ พี” เพื่อยกระดับมาตรการความสะอาดและความปลอดภัย พร้อมรับมือกับ ‘New Normal’ มาตรฐานการบริโภคแบบใหม่ ส่งเสริมให้ผู้บริโภครับประทานอาหารสะอาด ถูกสุขอนามัย และลดการสัมผัส (Touchless) เพื่อความปลอดภัย อีกทั้ง ยังให้ความร่วมมือในการลงทะเบียนบนแพลตฟอร์ม ‘ไทยชนะ’ สำหรับร้าน เอส แอนด์ พี ทุกสาขา เพื่อสนับสนุนกลไกในการคุมการระบาด และพร้อมรับมือกับสถานการณ์การแพร่ระบาดของโรคโควิด-19 อย่างต่อเนื่อง
นางมณีสุดา ศิลาอ่อน ผู้อำนวยการสำนักพัฒนาความยั่งยืนและสื่อสารองค์กร บริษัท เอส แอนด์ พี ซินดิเคท จำกัด (มหาชน) กล่าวว่า ท่ามกลางสถานการณ์การแพร่ระบาดของโรคโควิด-19 ในประเทศไทยที่ยังมีความไม่แน่นอนนั้น เอส แอนด์ พี ไม่ได้นิ่งนอนใจ จึงได้จัดทำมาตรการเปิดร้านอาหารสำหรับใช้ในร้านเอส แอนด์ พี ทุกสาขา เพื่อสร้างความมั่นใจให้แก่ผู้บริโภค
ทั้งนี้ เอส แอนด์ พี ได้ยกระดับมาตรการความสะอาดและความปลอดภัยในเชิงรุก ทั้งในส่วนของหน้าร้าน และโรงงานผลิต เพื่อตอบรับ ‘New Normal’ หรือพฤติกรรมของผู้คนที่เปลี่ยนแปลงไป โดยมีมาตรการป้องกันการแพร่ระบาดสำหรับลูกค้า 7 มาตรการหลัก ได้แก่
นอกจากนี้ ยังเข้มงวดกับการรักษาความสะอาดและการดูแลตนเองของพนักงานในร้าน โดยมีการตรวจวัดไข้วันละ 2 ช่วงเวลา การหมั่นล้างมือด้วยสบู่หรือเจลแอลกอฮอล์ทุกครั้งหลังมีการสัมผัสสิ่งต่างๆ รวมถึงมาตรการความสะอาดปลอดภัยสำหรับบริการดีลิเวอรี่ เพื่อร่วมกันเป็นส่วนหนึ่งของการลดการแพร่ระบาด และผ่านวิกฤตนี้ไปด้วยกัน”
อย่างไรก็ตาม เอส แอนด์ พี มีความห่วงใยสุขภาพของลูกค้าทุกท่าน ตลอดจนพนักงานในบริษัททุกคน โดยยึดหลัก “อาหารปลอดภัย พนักงานปลอดภัย ลูกค้าปลอดภัย” รวมถึงติดตามสถานการณ์อย่างใกล้ชิดเพื่อความปลอดภัยสูงสุดของลูกค้าและพนักงานอย่างเต็มความสามารถ และขอความร่วมมือจากลูกค้าและผู้รับบริการทุกท่าน โปรดปฏิบัติตามมาตรการป้องกัน เฝ้าระวังการแพร่ระบาดของโควิด-19 อย่างจริงจัง เพื่อผ่านสถานการณ์นี้ไปด้วยกันอย่างดีที่สุด





